59. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1164 της 12/17 Δεκ. 1977 (ΦΕΚ Α΄ 382) Περί ενάρξεως ισχύος διατάξεων του Ν.Δ. 4201/61 και του Β.Δ. 533/1963. Έχοντες υπ’ όψει 1)το άρθρ. 10 του Ν.Δ. 4201/61 «περί τροποποιήσεως και συμπληρώσεως του Οργανισμού των Υποθηκοφυλακείων του Κράτους κλπ.», 2)τα άρθρ. 66 και 67 του Εισαγωγικού Νόμου του Αστικού Κώδικος (Α.Ν. 2783/1941) και 3)τα υπ’ αριθ. 533/63, 517/64, 553/65, 526/66, 1043/66, 701/67, 882/68, 839/69, 440/70, 775/71 Β.Δ/τα, 443/73 και 894/75 Π.Δ/τα, προτάσει του Ημετέρου επί της Δικαιοσύνης Υπουργού, απεφασίσαμεν: Άρθρον μόνον.-1.Η ισχύς του άρθρ. 3 του Ν.Δ. 4201/61 και των άρθρ. 26 επ. του υπ’ αριθ. 533/1963 Β.Δ/τος άρχεται δια το Υποθηκοφυλακείον Θεσσαλονίκης από 1ης Σεπτ. 1978. 2.Η ισχύς των άρθρ. 8 και 9 του Ν.Δ. 4201/61 και των άρθρ. 22 έως 25 του Β.Δ. 533/1963 άρχεται δι’ άπαντα τα Υποθηκοφυλακεία του Κράτους (εκτός του Υποθηκοφυλακείου Αθηνών δι’ ο ήρξατο ήδη) από 1ης Σεπτ. 1978. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 